ROMÂNIA
JUDEŢUL TIMIŞ
MUNICIPIUL TIMIŞOARA
DIRECŢIA GENERALĂ INVESTIȚII ȘI MENTENANȚĂ
SERVICIUL ADMINISTRARE REȚELE PUBLICE                    
NR. TMI2023-2459/28.06.2023


RAPORT DE SPECIALITATE
privind aprobarea prelungirii duratei Contractului de delegare a gestiunii serviciului public de alimentare cu energie termică în sistem centralizat în Municipiul Timișoara nr. CDE2021-1475/15.10.2021

Având în vedere Referatul de aprobare nr. TMI2023-2459/28.06.2023 al Primarului Municipiului Timişoara şi Proiectul de hotărâre privind aprobarea prelungirii duratei Contractului de delegare a gestiunii serviciului public de alimentare cu energie termică în sistem centralizat în Municipiul Timișoara nr. CDE2021-1475/15.10.2021

Facem următoarele precizări:
În conformitate cu prevederile art. 1 alin. 2 din Legea nr. 51/2006 privind serviciile comunitare de utilități publice, serviciul de utilitate publică este definit ca totalitatea activităţilor reglementate prin acte normative, care asigură satisfacerea nevoilor esenţiale de utilitate şi interes public general cu caracter social ale colectivităţilor locale.
Potrivit aceluiași act normativ alimentarea cu energie termică în sistem centralizat face parte din sfera serviciilor comunitare de utilități publice.
Prin dispozițiile art. 3 alin. (1) din Legea nr. 51/2006 se stabilește că serviciile de utilităţi publice sunt în responsabilitatea autorităţilor administraţiei publice locale, se organizează şi se gestionează potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă.
Potrivit art. 3 alin. (2) din Legea nr. 51/2006 în organizarea, funcţionarea şi dezvoltarea serviciilor de utilităţi publice interesul general al colectivităților locale este prioritar, prevederile Legii nr. 51/2006 vizând satisfacerea cât mai completă a cerinţelor utilizatorilor, protejarea intereselor acestora, întărirea coeziunii economico-sociale la nivelul colectivităților locale, precum şi dezvoltarea durabilă a unităţilor administrativ-teritoriale.
Totodată art. 8 alin. (1) din același act normativ stipulează că autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice.
Prin dispozițiile art. 8 alin. 3 lit. i) din Legea nr. 51/2006 se stabilește că autoritățile publice locale adoptă hotărâri în legătură cu elaborarea şi aprobarea regulamentelor serviciilor, a caietelor de sarcini pe baza regulamentelor-cadru, a caietelor de sarcini-cadru elaborate şi aprobate de autorităţile de reglementare competente.
Conform prevederilor art. 22 alin. (4) din Legea nr. 51/2006, "desfăşurarea activităţilor specifice oricărui serviciu de utilităţi publice, indiferent de forma de gestiune aleasă, se realizează pe baza unui regulament al serviciului şi a unui caiet de sarcini, elaborate şi aprobate de autorităţile administraţiei publice locale, în conformitate cu regulamentul-cadru şi cu caietul de sarcini-cadru ale serviciului.”
Consiliul Local al Municipiului Timişoara, prin Hotărârea nr. 353/05.10.2021, a aprobat Studiul de oportunitate, modalitatea de gestiune a serviciului public de alimentare cu energie termică din municipiul Timișoara, Regulamentul Serviciului public de alimentare cu energie termică a Municipiului Timișoara, Caietul de sarcini, precum şi încheierea contractului de delegare a gestiunii serviciului.






Ulterior, în data de 15.10.2021, a fost încheiat cu Compania Locală de Termoficare Colterm S.A. Contractul de delegare a gestiunii serviciului public de alimentare cu energie termică in Municipiul Timișoara nr. CDE2021-1475/15.10.2021. 
Conform prevederilor din Contractul de delegare a gestiunii serviciului public de alimentare cu energie 
termică  din  Municipiul Timișoara nr. CDE2021-1475/15.10.2021: 
„Art. 6.1. Prezentul Contract intră în vigoare la data semnării sale și este valabil până la data de 30.06.2023. Durata Contractului se va prelungi automat până la o durată de maxim 5 ani de la data intrării în vigoare a Contractului în măsura în care Contractul respectă cerințele legislației privind ajutorul de stat, în vigoare ulterior datei de 30.06.2023, cu excepția cazului în care Autoritatea Contractantă notifică Operatorului decizia Autorității Contractante de a nu mai fi prelungit Contractul după data de 30.06.2023. În acest sens, Autoritatea Contractantă va efectua o analiză / evaluare a compatibilității prezentului Contract cu legislația privind ajutorul de stat în vigoare, cu cel puțin 60 zile înainte de data de 30.06.2023. Această analiză/evaluare va fi actualizată dacă până la data de 30.06.2023 intervine vreo modificare legislativă relevantă. Pentru claritate, în măsura în care concluzia analizei / evaluării menționate este în sensul că prezentul Contract nu este compatibil cu legislația privind ajutorul de stat în vigoare, Contractul va înceta de drept, fără a fi necesară vreo formalitate suplimentară, la data de 30.06.2023.
Art. 6.2. Părțile pot conveni asupra prelungirii duratei Contractului cu respectarea regulilor privind ajutorul de stat și a oricăror reglementări legale aplicabile la data prelungirii.”
Având în vedere că în data de 30.06.2023 încetează Contractul de delegare a gestiunii serviciului public 
de alimentare cu energie termică  din  Municipiul Timișoara nr. CDE2021-1475/15.10.2021, în cazul neîncheierii unui act adițional, Consiliul Local al Municipiului Timișoara  prin  Hotărârea nr. 256 din data 13.06.2023 privind aprobarea prelungirii duratei Contractului de delegare a gestiunii serviciului public de alimentare cu energie termică în sistem centralizat în Municipiul Timișoara nr. CDE2021-1475/15.10.2021 a apobat prelungirea Contractului de delegare pe o perioadă de 3 ani, respectiv până la data de 30.06.2026, pentru prestarea serviciului de producere a energiei termice în sistem centralizat și până în data de 01.06.2024 pentru prestarea serviciului de transport, distribuție și furnizare a energiei termice în sistem centralizat.  
Având în vedere Convocarea Comitetului Creditorilor  nr. 401/07/ITM/2021 data emiterii: 21.06.2023 prin care se cere un vot comitetului creditorilor pentru prelungirea prin act adițional a contractului de delegare a gestiunii serviciului de alimentare cu energie termică, administratorul judiciar propunând în cadrul Punctului 2 din Convocator două variante ale  actului adițional la Contractul de delegare a gestiunii serviciului public de alimentare cu energie termică  din  Municipiul Timișoara nr. CDE2021-1475/15.10.2021:
· Varianta Pct. 2 (a)  - prelungirea Contractului de delegare pe o perioadă de 3 ani;
· Varianta Pct. 2 (b) - prelungirea Contractului de delegare pe o perioadă de 3 ani, respectiv până la data de 30.06.2026, pentru prestarea serviciului de producere a energiei termice în sistem centralizat și până în data de 01.06.2024 pentru prestarea serviciului de transport, distribuție și furnizare a energiei termice în sistem centralizat, varaintă aprobată prin HCL nr. 256/13.06.2023;
Ținând cont de votul creditorilor  Companiei Locale de Termoficare Colterm S.A. - în insolvență din ședința ce a avut loc în data de 27.06.2023, potrivit căreia nici una dintre cele două variante de prelungire a Contractului de delegare a gestiunii serviciului public de alimentare cu energie termică  din  Municipiul Timișoara nr. CDE2021-1475/15.10.2021 propuse de administratorul judiciar la Punctul 2 din convocator nu a întrunit două voturi;
Având în vedere solicitarea Agenției Naționale de Administrare Fiscală privind prorogarea acestui punct de pe ordinea de zi la o dată ulterioară având în vedere volumul mare de documente comunicate;
Având în vedere propunerea administratorului judiciar de la pagina 13 din Procesul-verbal al Comitetului creditorilor debitoarei Compania Locală de Termoficare Colterm S.A. - în insolvență nr. 406/07/ITM/2021 din data de 27.06.2023 potrivit căreia: „În situația în care nici în ședința adunării creditorilor convocată cu aceleași puncte pe ordinea de zi pentru azi, 27.06.2023, ora 12:00 nu se vor adopta hotărâri cu privire la punctul 2 de pe ordinea de zi, administratorul judiciar urmează a reconvoca ambele ședințe, în scopul adoptării unor hotărâri.”;
Având în vedere adresa Municipiului Timișoara nr. TMI2023-2398/27.06.2023, transmisa Consorțiului Alfa&Quantum Consulting S.P.R.L. – Maestro S.P.R.L – Insolvein S.P.R.L. și administratorului special al Companiei Locale de Termoficare Colterm S.A. - în insolvență, prin care Municipiul Timișoara vine cu propunerea încheierii unui act adițional la Contractul de delegare a gestiunii serviciului public de alimentare cu energie termică  din  Municipiul Timișoara nr. CDE2021-1475/15.10.2021 privind prelungirea acestuia pentru o perioda de 60 de zile, sub rezerva aprobării de către Consiliul Local al Municipiului Timișoara, termen în care administratorul judiciar să convoace din nou Comitetul Creditorilor Companiei Locale de Termoficare Colterm S.A. - în insolvență, iar aceștia să își exprime votul cu privire la cele două variante de prelungire a Contractului de delegare a gestiunii serviciului public de alimentare cu energie termică  din  Municipiul Timișoara nr. CDE2021-1475/15.10.2021;
Ținând cont de adresa Companiei Locale de Termoficare Colterm S.A. - în insolvență nr. 12346/28.06.2023, prin care solicită convocarea de indata intr-o sedinta extraordinara Consiliul Local al Municipiului Timisoara avand ca punct pe ordinea de zi: prelungirea delegarii serviciului public de alimentare cu energie termica in sistem centralizat in Municipiul Timisoara, prin contractul CDE2021-1475/15.10.2021 pe o perioada de 30 de zile, respectiv pana la 31.07.2023, pentru prestarea serviciului de producere a energiei termice în system centralizat și pentru prestarea serviciilor de transport, distribuție și furnizare a energiei termice în sistem centralizat;
Luând în considerare că în data de 30.06.2023 încetează Contractul de delegare a gestiunii serviciului public de alimentare cu energie termică  din  Municipiul Timișoara nr. CDE2021-1475/15.10.2021, fapt ce va determina rămânerea Companiei Locale de Termoficare Colterm S.A. - în insolvență fără obiect de activitate și va împinge operatorul într-o situație de risc;
Luând în considerare prevederile art. 8 alin. (2)  din Legea nr. 325/2006  serviciului public de alimentare cu energie termică potrivit cărora: ”În asigurarea serviciului public de alimentare cu energie termică autorităţile administraţiei publice locale au, în principal, următoarele atribuţii:
a) asigurarea continuităţii serviciului public de alimentare cu energie termică la nivelul unităţilor administrativ-teritoriale, în condiţiile legii”;
Propunem încheierea unui act adițional la Contractul de delegare a gestiunii serviciului public de alimentare cu energie termică  din  Municipiul Timișoara nr. CDE2021-1475/15.10.2021 privind prelungirea acestuia pentru o perioda de 30 de zile, termen în care administratorul judiciar să convoace din nou Comitetul Creditorilor Companiei Locale de Termoficare Colterm S.A. - în insolvență, iar aceștia să își exprime votul cu privire la cele două variante de prelungire a Contractului de delegare a gestiunii serviciului public de alimentare cu energie termică  din  Municipiul Timișoara nr. CDE2021-1475/15.10.2021.
Având în vedere cele menționate anterior, supunem dezbaterii și aprobării Consiliului Local proiectul de hotărâre privind aprobarea prelungirii duratei Contractului de delegare a gestiunii serviciului public de alimentare cu energie termică în sistem centralizat în Municipiul Timișoara nr. CDE2021-1475/15.10.2021.
Precizam ca ne mentinem propunerea privind prelungirea Contractului de delegare pe o perioadă de 3 ani, respectiv până la data de 30.06.2026, pentru prestarea serviciului de producere a energiei termice în sistem centralizat și până în data de 01.06.2024 pentru prestarea serviciului de transport, distribuție și furnizare a energiei termice în sistem centralizat, asa cum a fost aprobata prin Hotărârea nr. 256 din data 13.06.2023. Prelungirea pentru 30 de zile este termenul în care administratorul judiciar să convoace din nou Comitetul Creditorilor Companiei Locale de Termoficare Colterm S.A. - în insolvență, iar aceștia să își exprime votul cu privire la cele două variante de prelungire a Contractului de delegare a gestiunii serviciului public de alimentare cu energie termică  din  Municipiul Timișoara nr. CDE2021-1475/15.10.2021.

